cyanic-selkie/wikianc huggingface dataset:
BMW i3
Σεζόν του 2017
Τον Μάιο του 2016, η BMW ανακοίνωσε ότι από τη σεζόν του 2017 θα τοποθετούσε μια μπαταρία 33 kWh και 94 Ah, με την αυτονομία να αυξάνεται στα 210 με 220 χιλιόμετρα. Η έναρξη της σεζόν του 2017 για το i3 ξεκίνησε εμπορικά με την εισαγωγή τον Ιούλιο του 2016 στις ΗΠΑ και στην Ευρώπη ταυτόχρονα. Το μοντέλο έφερε πλέον την νέα μπαταρία, μαζί και με μια ελαφρά ανανέωση. Ταυτόχρονα, η BMW ανακοίνωσε ότι σε κάποιες επιλεγμένες αγορές οι ιδιοκτήτες των i3 με την παλαιότερη μπαταρία θα είχαν την επιλογή της εκ των υστέρων αλλαγής μπαταρίας και τοποθέτησης της καινούριας. Όσες παλαιότερες μπαταρίες των 22 kWh αφαιρεθούν από τα παλαιότερα i3 θα χρησιμοποιηθούν από τη BMW για την κατασκευή σταθερών (ακίνητων) μονάδων αποθήκευσης ηλεκτρικής ενέργειας. Ωστόσο, ειδικότερα στις Ηνωμένες Πολιτείες η δυνατότητα της εκ των υστέρων αλλαγής μπαταρίας και τοποθέτησης της καινούριας στα παλαιότερα i3 παραδόξως δεν προσφέρθηκε.
Λουδοβίκος ΙΔ΄ της Γαλλίας
Οικονομική κατάσταση
Εκτός από τα οικογενειακά προβλήματα και τους θανάτους που διέλυσαν κυριολεκτικά τον γαλλικό βασιλικό οίκο, ο Πόλεμος της Ισπανικής Διαδοχής, που άρχισε το 1701 και διήρκεσε 12 χρόνια, γονάτισε οικονομικά τη Γαλλία. Δεκάδες χιλιάδες άνθρωποι πέθαιναν από τις αρρώστιες, το κρύο και την πείνα, οι χειμώνες ήταν οι πιο κρύοι στην ιστορία της Γαλλίας (ειδικά ο χειμώνας 1708/ 1709 και 1710/ 1711), ώσπου εμφανίστηκε πρόβλημα στο να ζεστάνουν το ίδιο το ανάκτορο των Βερσαλλιών, εκατοντάδες χιλιάδες στρατιώτες πέθαιναν στις μάχες, η οικονομική εξαθλίωση ήταν τέτοια που ο Λουδοβίκος ΙΔ΄ αναγκάστηκε να πάρει όλα τα κοσμήματα, τα μαχαιροπίρουνα, τα πιάτα και ότι άλλο υπήρχε σε χρυσό στις Βερσαλλίες για να τα λιώσουν και να γίνει χρήμα.
BMW i3
Σεζόν του 2018
Μέσα στο 2017, η BMW ανακοίνωσε την προσθήκη της σπορ έκδοσης i3s (όπου το τελικό s σημαίνει sport) στην παλέτα του μοντέλου, ξεκινώντας από τη σεζόν (model year) του 2018, όπως και έγινε. Η έκδοση i3s περιλαμβάνει χαμηλότερη και πιο σπορ ανάρτηση, φαρδύτερους τροχούς και ελαστικά, καλύτερη επιτάχυνση και μια επιλογή σπορ τρόπου οδήγησης (SPORT drive mode).
Λουδοβίκος ΙΔ΄ της Γαλλίας
Συγγραφικά έργα
Το 1749 αυτά τα έγγραφα δόθηκαν στη βασιλική βιβλιοθήκη.
BMW i3
Σεζόν του 2019
Τον Σεπτέμβριο του 2018, με την έναρξη της σεζόν του 2019 και ταυτόχρονα με μια ακόμα ελαφρά ανανέωση και προσθήκη νέων επιπέδων εξοπλισμού, η BMW τοποθέτησε στο i3 μια νέα και ακόμα μεγαλύτερη μπαταρία, χωρητικότητας 42,2 kW και 120 Ah, προσφέροντας στο μοντέλο ηλεκτρική αυτονομία που κυμαινόταν στα 280 με 310 χιλιόμετρα. Μάλιστα η BMW ανακοίνωσε τότε ότι η αυτονομία αυτή ήταν αρκετά καλή για αυτοκίνητο πόλης και δεν χρειαζόταν πλέον μεγαλύτερη μπαταρία.
Λουδοβίκος ΙΔ΄ της Γαλλίας
Παραπομπές
Κατηγορία:Βασιλείς της Γαλλίας Κατηγορία:Βασιλείς της Ναβάρρας Κατηγορία:Οίκος των Βουρβόνων
BMW i3
Σεζόν του 2021
thumb|right|Ο πίνακας οργάνων του BMW i3.
Αξιοσημείωτο ιστορικά, είναι ότι η ανακοίνωση αυτή έγινε μόλις 1 μέρα μετά την παραγωγή του 20.000-στού αντιτύπου της BMW i8, του γνωστού plug-in υβριδικού σπορ αυτοκινήτου της, που είχε μπει στην παραγωγή τον Απρίλιο του 2014 ως το δεύτερο, χρονολογικά, μοντέλο μαζικής παραγωγής που εισήγαγε το παρακλάδι της εταιρείας που ονομάζεται BMW i μετά την έναρξη της παραγωγής του BMW i3 τον Σεπτέμβριο του 2013. Μάλιστα την ίδια ημέρα, στις 13 Δεκεμβρίου 2019, η BMW δήλωσε ότι η παραγωγή του i8 θα λήξει οριστικά τον Απρίλιο του 2020 (αν και τελικώς η λήξη αυτή έλαβε χώρα στις 11 Ιουνίου 2020), μετά από 6 ακριβώς χρόνια, επίσης χωρίς διάδοχο, καθώς η BMW i θα στραφεί προς άλλες κατηγορίες αυτοκινήτων. Για την ιστορία, και τα δύο αυτά μοντέλα έχουν παραχθεί στο εργοστάσιο της εταιρείας στη Λειψία, Γερμανία.
Σεζόν του 2022 και τελική διακοπή
Τελικώς όμως, στις 28 Ιανουαρίου 2022 η BMW ανακοίνωσε επίσημα ότι η παραγωγή του i3 θα σταματήσει τον Ιούλιο του 2022, μετά από 9 χρόνια εμπορικής πορείας. Τα τελευταία αυτοκίνητα ήταν όλα στην έκδοση HomeRun Edition, τα αντίτυπα της οποίας είναι βαμμένα στα χρώματα Frozen Dark Grey και Frozen Red II, έχουν νέες ζάντες 20 ιντσών, ενεργά φωτιστικά σώματα, γυάλινη ηλιοροφή, δερμάτινες επενδύσεις στο σαλόνι, σύστημα δορυφορικής πλοήγησης και ηχοσύστημα Harman Kardon. Η παραγωγή έληξε οριστικά στα τέλη Ιουλίου του 2022.
Εξωτερικοί σύνδεσμοι
i3 Κατηγορία:Αυτοκίνητα πόλης Κατηγορία:Αυτοκίνητα πολυτελείας Κατηγορία:Γερμανικά αυτοκίνητα Κατηγορία:Ηλεκτρικά αυτοκίνητα Κατηγορία:Υβριδικά ηλεκτρικά αυτοκίνητα Κατηγορία:Αυτοκίνητα με κινητήρα πίσω
Δρ. Γουάτσον
Ο '''Τζον Χ. Γουάτσον, γνωστός και ως Δρ. Γουάτσον''', είναι ένας φανταστικός χαρακτήρας στις ιστορίες του Σέρλοκ Χολμς από τον Σερ Άρθουρ Κόναν Ντόυλ. Ο Γουάτσον είναι ο φίλος του Σέρλοκ Χολμς, βοηθός και κάποτε συγκάτοικος, και ο πρώτος αφηγητής όλων των ιστοριών του εκτός τεσσάρων. Περιγράφεται ως ο τυπικός τζέντλεμαν της βικτωριανής εποχής, σε αντίθεση με τον πιο εκκεντρικό Χολμς. Είναι έξυπνος, αν και δεν ανταποκρίνεται στις συμπερασματικές δεξιότητες του φίλου του. Στο ρόλο του φίλου και έμπιστου του Χολμς, ο Γουάτσον έχει εμφανιστεί σε διάφορες ταινίες, τηλεοπτικές σειρές, βιντεοπαιχνίδια, κόμικς και ραδιοφωνικά προγράμματα.
Δημιουργία
Στα πρώτα σχεδιαγράμματα του Κόναν Ντόυλ, ο βοηθός του Σέρλοκ Χολμς ονομάστηκε "Όρμοντ Σέκερ" πριν ο Ντόυλ τελικά καταλήξει στο "Τζον Γουάτσον". Εμπνεύστηκε πιθανώς από έναν από τους συναδέλφους του ονόματι Δρ Τζέιμς Γουάτσον. Ο Γουίλιαμ Λ. ΝτιΆντρεα έγραψε ότι "ο Γουάτσον εξυπηρετεί επίσης τη σημαντική λειτουργία του "καταλύτη" για τις νοητικές διεργασίες του Χολμς." Από τη σκοπιά του συγγραφέα, "ο Ντόυλ ήξερε πόσο σημαντικό είναι να υπάρχει κάποιος στον οποίο ο ντετέκτιβ μπορεί να κάνει αινιγματικές παρατηρήσεις, μια αναφορά των γεγονότων της υπόθεσης χωρίς να αναφέρει τα συμπεράσματά του πριν από την κατάλληλη στιγμή. Κάθε χαρακτήρας που εκτελεί αυτά τα καθήκοντα σε μια ιστορία μυστηρίου συχνά χαρακτηρίζεται ως «Γουάτσον»".
Βιογραφία χαρακτήρα
Το μικρό όνομα του Δρ Γουάτσον αναφέρεται μόνο τέσσερις φορές. Στον υπότιτλο της πρώτης ιστορίας του Σέρλοκ Χολμς, Σπουδή στο Κόκκινο, στον πρόλογο της συλλογής "Η Τελευταία του Υπόκλιση" η οποία υπογράφεται με τα γράμματα "John H. Watson, MD", στο "Το Πρόβλημα της Γέφυρας Θορ", όπου ο Γουάτσον λέει ότι το κουτί αποστολής του φέρει την ένδειξη "John H. Watson, MD", και στο Ο άνδρας με το στραβό χείλος, όπου η Μέρι Γουάτσον φαίνεται να τον αναφέρει ως "James" (η Ντόροθι Λ. Σάγιερς θεωρεί ότι η Μέρι μπορεί να χρησιμοποιεί το μεσαίο του όνομα, Χάμις (Hamish) Σκωτική Γαελική του ονόματος Τζέιμς), παρόλο που ο ίδιος ο Ντόυλ ποτέ δεν αναφέρει το μεσαίο του όνομα πέρα ​​από το αρχικό του. Ο Ντέιβιντ Μέρελ, από την άλλη, καταλήγει στο συμπέρασμα ότι η Μέρι δεν αναφέρεται καθόλου στο σύζυγό της αλλά στον υπηρέτη τους με το επώνυμό του.
Στο "Σπουδή στο Κόκκινο", ο Γουάτσον, ως αφηγητής, διατυπώνει ότι ήταν ιατρός στο νοσοκομείο του Αγίου Βαρθολομαίου στο Λονδίνο, έχοντας λάβει το ιατρικό του δίπλωμα από το Πανεπιστήμιο του Λονδίνου το 1878, και στη συνέχεια εκπαιδεύτηκε στο Netley ως βοηθός χειρούργος στο βρετανικό στρατό. Εντάχθηκε στις βρετανικές δυνάμεις στην Ινδία προτού πάρει μετάθεση για το 66ο τάγμα πεζικού, έλαβε μέρος στον δεύτερο αγγλο-αφγανικό πόλεμο, τραυματίστηκε στη μάχη του Maiwand (χωριό του Αφγανιστάν) τον Ιούλιο του 1880 από μια σφαίρα, υπέστη εντερικό πυρετό και στάλθηκε πίσω στην Αγγλία στο στρατόπεδο HMS Orontes μετά την ανάκαμψη της υγείας του. Για το πρόβλημα της υγείας του, του δόθηκε ημερήσια σύνταξη 11 σελίνια και 6 πέννες για εννέα μήνες.
Σωματικά Χαρακτηριστικά
Στο Σπουδή στο Κόκκινο, έχοντας επιστρέψει από το Αφγανιστάν, ο Τζον Γουάτσον περιγράφεται ως "τόσο λεπτός σαν ένα πηχάκι και τόσο καφέ όσο ένα καρύδι." Σε επακόλουθα κείμενα, περιγράφεται ως δυνατά "χτισμένος", μετρίου ή ελαφρώς πάνω του μετρίου αναστήματος, με παχύ, ισχυρό λαιμό και μικρό μουστάκι.
Προσωπικότητα και δεξιότητες
200px|εναλλ.=Ο Σέρλοκ Χολμς και ο Δρ Γουάτσον. Δημοσιευμένη στο The Adventure of Silver Blaze|αριστερά|μικρογραφία|Ο Σέρλοκ Χολμς και ο Δρ Γουάτσον. Δημοσιευμένη στο διήγημα [[Η περιπέτεια της Ασημένιας φλόγας]] Ο Τζον Γουάτσον είναι έξυπνος, αν και δεν έχει τη διαίσθηση του Χολμς, χρησιμεύει ως τέλειο περιτύλιγμα για τον Χολμς. Ένας τυπικός τζέντλεμαν της βικτωριανής εποχής ενάντια στο λαμπρό, συναισθηματικά αποσπασμένο αναλυτικό μηχάνημα. Επιπλέον, θεωρείται εξαιρετικός γιατρός και χειρούργος, ειδικά από τον Χολμς. Για παράδειγμα, στο "The Adventure of the Dying Detective", ο Χολμς δημιούργησε μια φήμη ότι είναι θανάσιμα άρρωστος για να δελεάσει έναν ύποπτο να εμφανιστεί, η οποία φήμη έπρεπε να ξεγελάσει και τον Γουάτσον. Για το λόγο αυτό, πέρα ​​από το μακιγιάζ αλλά και την ιδέα του να μείνει νηστικός για λίγες μέρες για την απαραίτητη εμφάνιση, ο Χολμς ισχυρίζεται στον Γουάτσον ότι είναι εξαιρετικά μεταδοτική η ασθένειά του και με την αφή, γνωρίζοντας πολύ καλά ότι ο γιατρός αμέσως θα συμπεράνει την πραγματική του κατάσταση μετά από εξέταση.
Ο Γουάτσον προσπαθεί μερικές φορές να λύσει τα εγκλήματα μόνος του, χρησιμοποιώντας τις μεθόδους του Χολμς. Για παράδειγμα, στο Το λαγωνικό των Μπάσκερβιλ, ο Γουάτσον διαλευκάνει αποτελεσματικά μερικά από τα πολλά μυστήρια που αντιμετωπίζουν οι δύο ήρωες και ο Χολμς τον επαινεί για τον ζήλο και τη νοημοσύνη του. Ωστόσο, επειδή δεν είναι προικισμένος με την σχεδόν υπεράνθρωπη ικανότητα του Χολμς να επικεντρωθεί στις βασικές λεπτομέρειες της υπόθεσης και την εξειδικευμένη γνώση του, ο Γουάτσον αποτυγχάνει σε άλλες περιπτώσεις. Ο Χολμς μάλιστα έθιξε το πρόβλημα που αντιμετώπιζε ο Γουάτσον σε μια επίπληξή του προς αυτόν στο «Σκάνδαλο στη Βοημία» λέγοντάς του: «Ώστε... βλέπεις, αλλά δεν παρατηρείς».
Στο «Η Περιπέτεια του Μοναχικού Ποδηλάτη», από το βιβλίο «Η επιστροφή του Σέρλοκ Χολμς», οι προσπάθειες του Γουάτσον να βοηθήσουν την έρευνα του Χολμς αποδείχθηκαν ανεπιτυχείς λόγω της απρόσεκτης προσέγγισής του, ρωτώντας έναν κτηματομεσίτη του Λονδίνου. (Σύμφωνα με τον Χολμς, αυτό που έπρεπε να κάνει ήταν «να πάει στο πλησιέστερο δημαρχείο» και να ακούσει τα κουτσομπολιά). Ο Γουάτσον είναι πάρα πολύ "άγιος" για να είναι ένας καλός ντετέκτιβ. Και όμως, όπως αναγνωρίζει ο Χολμς, ο Γουάτσον έχει απροσδόκητα βάθη μέσα του. Για παράδειγμα, έχει μια σαφή τάση "πανούργου χιούμορ", όπως παρατηρεί ο Χολμς στο μυθιστόρημα Η κοιλάδα του Φόβου.
Παραπομπές
Κατηγορία:Άρθουρ Κόναν Ντόυλ Κατηγορία:Λογοτεχνικοί χαρακτήρες Κατηγορία:Χαρακτήρες Σέρλοκ Χολμς
Υάδες
Ο όρος "Υάδες" μπορεί να αναφέρεται στα:
Κρατίνος (αποσαφήνιση)
Η ονομασία Κρατίνος μπορεί να αναφέρεται στα παρακάτω:
Ούννοι
thumb|300px|Ο Αττίλας εισβάλει στην Ιταλία. Πίνακας του Β. Κέκα, 19ος αιώνας. thumb|300px|right|Η επιδρομή των βαρβάρων στην Ευρώπη τον 5ο αι. μ.Χ. ήταν αποτέλεσμα της καταστροφής των Γότθων από τους Ούνους το 372-375 μ.Χ. Οι Ούννοι ήταν νομαδικός λαός που έζησε στην Κεντρική Ασία, τον Καύκασο και την Ανατολική Ευρώπη μεταξύ του 4ου και του 6ου αιώνα μ.Χ. Σύμφωνα με την ευρωπαϊκή παράδοση αναφέρθηκε για πρώτη φορά ότι ζούσαν ανατολικά του ποταμού Βόλγα σε μια περιοχή που εκείνη την εποχή ανήκε στη Σκυθία. Η άφιξη των Ούννων συνδέεται με τη μετανάστευση προς τα δυτικά ενός Ιρανικού λαού, των Αλανών. Το 370 μ.Χ. οι Ούννοι είχαν φτάσει στο Βόλγα και το 430 οι Ούννοι είχαν δημιουργήσει μια τεράστια, αν και βραχύβια, επικράτεια στην Ευρώπη, υποτάσσοντας τους Γότθους και πολλούς άλλους γερμανικούς λαούς που ζούσαν έξω από τα ρωμαϊκά σύνορα και αναγκάζοντας πολλούς άλλους να καταφύγουν στα Ρωμαϊκά εδάφη. Οι Ούννοι, ειδικά υπό το βασιλιά τους Αττίλα, έκαναν συχνές και καταστροφικές επιδρομές στην Ανατολική Ρωμαϊκή Αυτοκρατορία. Το 451 εισέβαλαν στη Δυτική Ρωμαϊκή επαρχία της Γαλατίας, όπου πολέμησαν έναν ενωμένο στρατό Ρωμαίων και Βησιγότθων στη Μάχη των Καταλανικών Πεδίων, και το 452 εισέβαλαν στην Ιταλία. Μετά το θάνατο του Αττίλα το 453, οι Ούννοι έπαψαν να αποτελούν σημαντική απειλή για τη Ρώμη και έχασαν μεγάλο μέρος της αυτοκρατορίας τους μετά τη Μάχη του Νεντάο (454;). Απόγονοι των Ούννων, ή διάδοχοί τους με παρόμοια ονόματα, καταγράφονται από γειτονικούς πληθυσμούς στα νότια, ανατολικά και δυτικά να έχουν καταλάβει τμήματα της Ανατολικής Ευρώπης και της Κεντρικής Ασίας από τον 4ο ως τον 6ο περίπου αιώνα. Παραλλαγές του ονόματος των Ούννων καταγράφονται στον Καύκασο μέχρι τις αρχές του 8ου αιώνα.
Πολύ λίγα είναι γνωστά για τον πολιτισμό των Ούννων και πολύ λίγα αρχαιολογικά κατάλοιπα έχουν συσχετιστεί αναμφισβήτητα με αυτούς. Πιστεύεται ότι χρησιμοποιούσαν χάλκινα καζάνια και ότι έκαναν τεχνητή κρανιακή παραμόρφωση. Δεν υπάρχει περιγραφή της θρησκείας τους της εποχής του Αττίλα, αλλά είναι τεκμηριωμένες πρακτικές όπως η μαντεία και πιθανή η ύπαρξη σαμάνων. Είναι επίσης γνωστό ότι οι Ούννοι είχαν μια δική τους γλώσσα, ωστόσο μόνο τρεις λέξεις και προσωπικά ονόματα το πιστοποιούν. Από οικονομική άποψη είναι γνωστό ότι ασκούσαν μια μορφή νομαδικής κτηνοτροφίας. Καθώς η επαφή τους με το ρωμαϊκό κόσμο μεγάλωνε η οικονομία τους συνδεόταν όλο και περισσότερο με τη Ρώμη μέσω φόρων, επιδρομών και εμπορίου. Δεν φαίνεται να είχαν μια ενιαία κυβέρνηση όταν εισήλθαν στην Ευρώπη, αλλά μάλλον ανέπτυξαν μια ενιαία φυλετική ηγεσία κατά τη διάρκεια των πολέμων τους με τους Ρωμαίους. Οι Ούννοι κυβέρνησαν διάφορους λαούς που μιλούσαν διάφορες γλώσσες και μερικοί από τους οποίους διατηρούσαν τους δικούς τους ηγεμόνες. Η κύρια στρατιωτική τους τεχνική ήταν η έφιππη τοξοβολία.
Οι Ούννοι είναι πιθανό να προκάλεσαν τις Μεγάλες μεταναστεύσεις, έναν παράγοντα που συνέβαλε στην κατάρρευση της Δυτικής Ρωμαϊκής Αυτοκρατορίας. Η ανάμνηση των Ούννων επέζησε επίσης σε διάφορους βίους χριστιανών αγίων, όπου οι Ούννοι παίζουν το ρόλο των ανταγωνιστών, καθώς και στους γερμανικούς ηρωικούς μύθους, όπου οι Ούννοι είναι ποικιλοτρόπως ανταγωνιστές ή σύμμαχοι των γερμανικών κύριων φυσιογνωμιών. Στην Ουγγαρία αναπτύχθηκε ένας θρύλος με βάση τα μεσαιωνικά χρονικά ότι οι Ούγγροι, και ειδικότερα η εθνοτική ομάδα Σέκελι, κατάγονται από τους Ούννους. Ωστόσο η βασική ιστορική άποψη απορρίπτει τη στενή σχέση μεταξύ των Ούγγρων και των Ούννων. Η σύγχρονη κουλτούρα συνδέει γενικά τους Ούννους με ακραία σκληρότητα και βαρβαρότητα.
Προέλευση
Οι Ούννοι ήταν μια συνομοσπονδία ομάδων πολεμιστών, έτοιμων να ενσωματώσουν άλλες ομάδες για να αυξήσουν τη στρατιωτική τους δύναμη στην ευρασιατική στέπα, από τον 4ο ώς τον 6ο αιώνα μ.Χ. Οι περισσότερες πτυχές της εθνογένεσής τους (όπως η γλώσσα τους και οι σχέσεις τους με άλλους λαούς της στέπας) είναι ασαφείς. Ο Βάλτερ Πολ (Αυστριακός ιστορικός γεν. 1953) αναφέρει ρητά : "Το μόνο που μπορούμε να πούμε με σιγουριά είναι ότι το όνομα Ούννοι, στην ύστερη αρχαιότητα, περιέγραφε επιβλητικές κυρίαρχες ομάδες πολεμιστών της στέπας".
Ο Ρωμαίος ιστορικός Αμμιανός Μαρκελλίνος, που ολοκλήρωσε το έργο του της ιστορίας της Ρωμαϊκής Αυτοκρατορίας τη δεκαετία του 390, ανέφερε ότι "ο λαός των Ούννων ... κατοικεί πέρα από τη Θάλασσα του Αζόφ κοντά στον παγωμένο ωκεανό". Ο Ιερώνυμος τους συσχετίζει με τους Σκύθες σε μια επιστολή, γραμμένη τέσσερα χρόνια μετά την εισβολή των Ούννων στις ανατολικές επαρχίες της αυτοκρατορίας το 395. Η εξίσωση των Ούννων με τους Σκύθες, μαζί με ένα φόβο ερχομού του Αντίχριστου στα τέλη του 4ου αιώνα, ήταν η αφορμή για την ταύτισή τους με τους δαίμονες Γκογκ και Μαγκόγκ (που, σύμφωνα με ένα λαϊκό θρύλο, ο Μέγας Αλέξανδρος τους είχε κλείσει πίσω από απρόσιτα βουνά). Αυτή η δαιμονοποίηση των Ούννων εκφράζεται επίσης στο έργο "Getica" (Γετική) του Ιορδάνη, γραμμένο τον 6ο αιώνα, που τους παρουσίαζε ως λαό που καταγόταν από "ακάθαρτα πνεύματα" και εξεδίωξε τις γοτθικές μάγισσες.
Σχέση με τους Σιονγκ-νου και με άλλους λαούς με το όνομα Ούννοι
Από το Ζοζέφ ντε Γκιν το 18ο αιώνα οι ιστορικοί έχουν συσχετίσει τους Ούννους που εμφανίστηκαν στα σύνορα της Ευρώπης τον 4ο αιώνα μ.Χ. με τους Σιονγκ-νου, που είχαν εισβάλει στην Κίνα από τα εδάφη της σημερινής Μογγολίας μεταξύ του 3ου π.Χ. και του 2ου μ.Χ. αιώνα. Ο Ότο Γ. Μένχεν-Χέλφεν (Αυστριακός ιστορικός 1894-1969) ήταν ο πρώτος που αμφισβήτησε την παραδοσιακή προσέγγιση, βασισμένη κυρίως στη μελέτη των γραπτών πηγών, και έδωσε έμφαση στη σημασία της αρχαιολογικής έρευνας. Στη συνέχεια, ο προσδιορισμός των Σιονγκ-νου ως προγόνων των Ούννων είναι αμφιλεγόμενος. Η ομοιότητα των εθνωνύμων τους είναι ένας από τους σημαντικότερους δεσμούς μεταξύ των δύο λαών. Ο βουδιστής μοναχός Νταρμαράξα, που ήταν σημαντικός μεταφραστής ινδικών θρησκευτικών κειμένων του 3ου αιώνα μ.Χ., χρησιμοποίησε τη λέξη Σιονγκ-νου μεταφράζοντας τις αναφορές στο λαό Χούνα στα Κινεζικά. Ένας Σογδιανός έμπορος περιέγραψε σε μια επιστολή, γραμμένη το 313 μ.Χ., την εισβολή στη βόρεια Κίνα του λαού "Χουν". Ο Ετιέν ντε λα Βεσιέρ (Γάλλος ιστορικός, γεν. 1969) υποστηρίζει ότι Χούνα και Χουν ήταν οι ακριβείς μεταγραφές του κινεζικού ονόματος "Σιονγκ-νου". Ο Αμερικάνος καθηγητής Κρίστοφερ Π. Άτγουντ απορρίπτει αυτή την ταύτιση λόγω "της πολύ μικρής φωνολογικής σχέσης" μεταξύ των τριών λέξεων. Για παράδειγμα το Σιονγκ-νου αρχίζει με ένα άφωνο δασύ ουρανικόφωνο, το Χούνα με ένα άφωνο δασύ γλωσσόφωνο, το Σιονγκ-νου είναι δισύλλαβο, ενώ το Χουν μονοσύλλαβο. Το κινέζικο Βιβλίο των Bέι (551-554) περιλαμβάνει αναφορές σε "υπολείμματα των απογόνων των Σιονγκ-νου", που ζούσαν στην περιοχή της οροσειράς Αλτάι στις αρχές του 5ου αιώνα μ.Χ. Σύμφωνα με τον Ντε λα Βεσιέρ οι κινέζικες πηγές αποδεικνύουν ότι νομαδικές ομάδες διατήρησαν τη Σιονγκ-νου ταυτότητά τους επί αιώνες μετά την πτώση της αυτοκρατορίας τους.
Τόσο οι Σιονγκ-νου όσο και οι Ούννοι χρησιμοποιούσαν χάλκινους λέβητες (καζάνια), παρόμοιους σε όλους τους λαούς της στέπας. Βασιζόμενος στη μελέτη και κατηγοριοποίηση των λεβήτων από αρχαιολογικούς χώρους των ευρασιατικών στεπών, ο Ιάπωνας αρχαιολόγος Τόσιο Χαγιάσι συμπεραίνει ότι η διάδοση των λεβήτων "μπορεί να υποδηλώνει τις μεταναστευτικές διαδρομές των ουννικών φυλών" από τη Μογγολία στη βόρεια περιοχή της Κεντρικής Ασίας το 2ο και τον 3ο αιώνα μ.Χ., και από την Κεντρική Ασία προς την Ευρώπη το δεύτερο μισό του 4ου αιώνα, γεγονός που υποδηλώνει επίσης τη συσχέτιση των Ούννων με τους Σιονγκ-νου. Εντούτοις, οι Ούννοι εφάρμοζαν την τεχνητή κρανιακή παραμόρφωση (στα βρέφη), ενώ δεν υπάρχει μαρτυρία τέτοιας πρακτικής μεταξύ των Σιονγκ-νου. Το έθιμο αυτό συνηθιζόταν στις ευρασιατικές στέπες ήδη από την Εποχή του Χαλκού και την Πρώιμη Εποχή του Σιδήρου, αλλά γύρω στα 500 π.Χ. εξαλείφθηκε. Άρχισε να διαδίδεται ξανά μεταξύ των κατοίκων της περιοχής του ποταμού Ταλάς και του οροπεδίου του Παμίρ τον 1ο αιώνα π.Χ. Εκτός από τους Ούννους το έθιμο μαρτυρείται επίσης μεταξύ των Γιουέ-τσι (νομαδικός λαός της Κίνας) και των Αλανών. Η μακριά αλογοουρά, που ήταν χαρακτηριστικό της κόμης των Σιονγκ-νου, δεν φαίνεται να τεκμηριώνεται μεταξύ των Ούννων.
Γράφοντας για τη σχέση μεταξύ Σιονγκ-νου και Ούννων, ο ιστορικός Χιουν Τζιν Κιμ (Νέα Ζηλανδία) καταλήγει : "Έτσι η αναφορά σε δεσμούς με τους Σιονγκ-νου από την άποψη παλαιών φυλετικών θεωριών ή ακόμη εθνοτικών συγγενειών, αποτελεί απλώς παρωδία της ιστορικής πραγματικότητας αυτών των εκτεταμένων πολυεθνικών, πολύγλωσσων αυτοκρατοριών της στέπας". Τονίζει επίσης ότι "οι πρόγονοι των βασικών ουννικών φυλών ... ήταν τμήμα της Αυτοκρατορίας των Σιονγκ-νου και διέθεταν ένα ισχυρό στοιχείο Σιονγκ-νου, και η άρχουσα ελίτ των Ούννων ... ισχυριζόταν ότι ανήκε στην πολιτική παράδοση αυτής της αυτοκρατορικής οντότητας." Λαμβάνοντας υπόψη το ιστορικό κενό μεταξύ των κινέζικων αναφορών για τους Σιονγκ-νου και των ευρωπαϊκών μαρτυριών για τους Ούννους, ο Πήτερ Χήθερ (Βρετανός ιστορικός, γεν. 1960) δηλώνει "Ακόμη και αν συσχετίσουμε κάπως τους Ούννους του 4ου αιώνα με [τους Σιονγκ-νου] του 1ου αιώνα, άπειρο νερό έχει περάσει κάτω από άπειρες γέφυρες σε 300 χρόνια χαμένης ιστορίας".
Όνομα και ετυμολογία
Στις κλασικές ευρωπαϊκές απαντάται στα ελληνικά το όνομα Οὖννοι και στα λατινικά Hunni ή Chuni. Ο Ιωάννης Μαλάλας καταγράφει το όνομά τους ως Οὖννα. Μια άλλη πιθανή ελληνική παραλλαγή μπορεί να είναι οι Χοὖνοι, αν και η ταύτιση αυτής της ομάδας με τους Ούννους αμφισβητείται. Οι κλασικές πηγές χρησιμοποιούν επίσης συχνά ονόματα παλαιότερων και άσχετων νομάδων της στέπας αντί του ονόματος Ούννοι, αποκαλώντας τους μεταξύ άλλων Μασσαγέτες, Σκύθες και Κιμμέριους.
Η ετυμολογία του ονόματος είναι ασαφής. Διάφορες προτεινόμενες ετυμολογίες γενικά υποθέτουν τουλάχιστον ότι τα ονόματα των διαφόρων ευρασιατικών ομάδων που είναι γνωστές ως Ούννοι σχετίζονται. Έχουν προταθεί αρκετές τουρκογενείς ετυμολογίες, που ανάγουν το όνομα στα διάφορα τούρκικα ön,öna (μεγαλώνω), qun (λαιμαργός), kün, gün, επίθεμα πληθυντικού «υποτίθεται ότι σημαίνει «άνθρωποι»», qun (δύναμη ) και hün (θηριώδης). Ο Oτο Μένχεν-Χέλφεν απορρίπτει όλες αυτές τις τουρκογενείς ετυμολογίες ως «απλές εικασίες». Ο ίδιος προτείνει μια ιρανική ετυμολογία, από μια λέξη παρόμοια με την αβεστική hūnarā (δεξιότητα), hūnaravant- (επιδέξιος) και προτείνει ότι μπορεί αρχικά να όριζε μια τάξη και όχι μια εθνότητα. Ο Ρόμπερτ Βέρνερr έχει προτείνει μια ετυμολογία από το τοχαρικό ku (σκύλος), υποδηλώνοντας - όπως αποκαλούσαν οι Κινέζοι τα σκυλιά των Σιονγκ-νου - ότι ο σκύλος ήταν το ζώο-τοτέμ της φυλής των Ούννων. Συγκρίνει επίσης το όνομα Μασσαγέτες, σημειώνοντας ότι το στοιχείο σακα σε αυτό σημαίνει σκύλος. Άλλοι όπως ο Χάρολντ Μπ'ειλι, ο Σ. Παρλάτο και ο Τζάμσιντ Τσόκσι έχουν υποστηρίξει ότι το όνομα προέρχεται από μια ιρανική λέξη παρόμοια με την αβεστική Ẋyaona και ήταν ένας γενικευμένος όρος που σημαίνει «εχθροί, αντίπαλοι». Ο Κρίστοφερ Ατγουντ απορρίπτει αυτή την πιθανότητα για φωνολογικούς και χρονολογικούς λόγους. Αν και δεν καταλήγει σε μια ετυμολογία αυτή καθαυτή, ο Ατγουντ αντλεί το όνομα από τον ποταμό Ονγκι της Μογγολίας, που προφερόταν το ίδιο ή παρόμοια με το όνομα Σιονγκ-νου  και υποδηλώνει ότι αρχικά ήταν ένα δυναστικό όνομα και όχι εθνικό.
Εξωτερική εμφάνιση
Οι αρχαίες περιγραφές των Ούννων είναι ομοιόμορφες στο να τονίζουν την παράξενη εμφάνισή τους από τη ρωμαϊκή οπτική. Αυτές οι περιγραφές χαρακτηρίζουν συνήθως τους Ούννους ως τέρατα. Ο Ιορδάνης τόνισε ότι οι Ούννοι ήταν μικρόσωμοι, είχαν μαυρισμένο δέρμα και στρογγυλά και άμορφα κεφάλια. Διάφοροι συγγραφείς αναφέρουν ότι οι Ούννοι είχαν μικρά μάτια και επίπεδες μύτες. Ο Ρωμαίος συγγραφέας Πρίσκος δίνει την ακόλουθη περιγραφή αυτόπτη μάρτυρα του Αττίλα: «Κοντός στο ανάστημα, με φαρδύ στήθος και μεγάλο κεφάλι, τα μάτια του ήταν μικρά, τα γένια του λεπτά και πασπαλισμένα με γκρι και είχε επίπεδη μύτη και μαυρισμένο δέρμα, που έδειχνε στοιχεία της καταγωγής του».
Γενεσιολογία
Ο Ντάμγκαρντ κ.α. το 2018 διαπίστωσαν ότι οι Ούννοι ήταν μικτής Ανατολικοασιατικής και Δυτικοευρασιατικής καταγωγής. Οι συγγραφείς της μελέτης υποστήριξαν ότι οι Ούννοι κατάγονταν από τους Σιονγκ-νου που επεκτάθηκαν προς τα δυτικά και αναμείχθηκαν με τους Σάκες.
Ο Νεπαράτσκι κ.α. το 2019 εξέτασαν τα λείψανα τριών ανδρών από τρία ξεχωριστά νεκροταφεία Ούννων του 5ου αιώνα στη Λεκάνη της Παννονίας. Βρέθηκε ότι έφεραν τις πατρικές απλοομάδες Q1a2, R1b1a1b1a1a1 και R1a1a1b2a2. Στη σημερινή Ευρώπη η Q1a2 είναι σπάνια και έχει την υψηλότερη συχνότητά του μεταξύ των Σέκελι. Όλα τα αρσενικά των Ούννων που μελετήθηκαν αποδείχτηκε ότι είχαν καστανά μάτια και μαύρα ή καστανά μαλλιά και ότι είχαν μικτή ευρωπαϊκή και ανατολικοασιατική καταγωγή. Τα αποτελέσματα ήταν συνεπή με την καταγωγή των Ούννων από τους Σιονγκ-νου.
Ο Κέιζερ κ.α. το 2020 διαπίστωσαν ότι οι Σιονγκ-νου μοιράζονταν ορισμένους πατρικούς και μητρικούς απλότυπους με τους Ούννους και υποστήριξαν σε αυτή τη βάση ότι οι Ούννοι κατάγονταν από τους Σιονγκ-νου, που με τη σειρά τους ότι κατάγονταν από τους Σκυθο-Σίβηρες.
Πριν τον Αττίλα
Το 2ο αιώνα μ.Χ. ο γεωγράφος Πτολεμαίος ανέφερε ένα λαό ονόματι Χοῦνοι ή Χουνοί κατά την απαρίθμηση των λαών της δυτικής περιοχής της Ευρασιατικής Στέπας. Οι Χούνοι ζούσαν "μεταξύ των Βαστάρνων (Γερμανικός λαός) και των Ρωξολανών (Σαρματικός λαός)", σύμφωνα με τον Πτολεμαίο. Ο Ιρλανδός ιστορικός Έντουαρντ Αρθουρ Τόμπσον (1914-1994) ανέφερε ότι η ομοιότητα μεταξύ των δύο εθνωνύμων (Χούνοι και Ούννοι) είναι απλή σύμπτωση. Συγγραφείς της Δυτικής Ρωμαϊκής Αυτοκρατορίας γράφουν συχνά Χούννοι ή Χούνοι, αναφερόμενοι στους Ούννους, ενώ οι Βυζαντινοί δεν χρησιμοποιούσαν ποτέ το λαρυγγικό "[χ]" στην αρχή του ονόματός τους. Ο Μένχεν-Χέλφεν και ο Ούγγρος ιστορικός Ντένις Σίνορ (1916-2011) αντικρούουν επίσης τη συσχέτιση των Χούνων με τους Ούννους του Αττίλα. Εντούτοις ο Μένχεν-Χέλφεν υποστηρίζει ότι ο Αμμιανός Μαρκελλίνος αναφερόταν στην αναφορά του Πτολεμαίου για τους Χούνους, όταν έλεγε ότι οι Ούννοι "αναφέρονται μόνο συνοπτικά στους αρχαίους συγγραφείς". Ούτε απέκλειε οι Ουρουγούνδοι, που εισέβαλαν στη Ρωμαϊκή Αυτοκρατορία από τις στέπες βορείως του Κάτω Δούναβη το 250 μ.Χ., σύμφωνα με το Ζώσιμο, να ταυτίζονται με τους Βουρουγούνδους, που ο Αγαθίας κατέτασσε μεταξύ των ουννικών φυλών.
Οι Ρωμαίοι συνειδητοποίησαν την παρουσία των Ούννων όταν οι εισβολές των τελευταίων στις στέπες του Πόντου ανάγκασαν χιλιάδες Γότθων να μετακινηθούν στον Κάτω Δούναβη για να ζητήσουν καταφύγιο στη Ρωμαϊκή Αυτοκρατορία το 376 μ.Χ., σύμφωνα με το σύγχρονο Αμμιανό Μαρκελλίνο. Η ξαφνική τους εμφάνιση στις γραπτές πηγές φανερώνει ότι οι Ούννοι δεν διέσχισαν τον ποταμό Βόλγα από τα ανατολικά πολύ νωρίτερα. Εισέβαλαν στη χώρα των Αλανών, που βρισκόταν στ΄ ανατολικά του ποταμού Ντον, σκοτώνοντας πολλούς από αυτούς και αναγκάζοντας όσους επέζησαν να υποταχθούν ή να διαφύγουν μέσω του Ντον. Οι λόγοι της ξαφνικής επίθεσης των Ούννων στους γειτονικούς λαούς είναι άγνωστοι. Αφού απέρριψε αρκετές πιθανές αιτίες (όπως μια κλιματική αλλαγή στις στέπες και η πίεση των γειτονικών λαών) ο Πήτερ Χήθερ συμπεραίνει ότι η Ουννική Αυτοκρατορία αναπτύχθηκε από "πολεμικές ομάδες εν τω γεννάσθαι", που εξαπέλυαν επικερδείς επιδρομές λεηλατώντας, οι οποίες τούς επέτρεψαν ν΄ αυξήσουν τη στρατιωτική τους δύναμη και να επιβάλουν την κυριαρχία τους στους γειτονικούς λαούς.
Αφού υπέταξαν τους Αλανούς, οι Ούννοι και οι Αλανοί βοηθητικοί τους άρχισαν να λεηλατούν τους πλούσιους οικισμούς των Γκρεουτούγκων, των ανατολικών Γότθων, δυτικά του ποταμού Ντον. Ο βασιλιάς των Γκρεουτούγκων, Ερμανάριχος, αντιστάθηκε για λίγο αλλά τελικά "βρήκε τη λύτρωση από τους φόβους του αφαιρώντας την ίδια του τη ζωή", σύμφωνα με τον Αμμιανό Μαρκελλίνο. Η αναφορά του Μαρκελλίνου αναφέρεται είτε στην αυτοκτονία του Ερμανάριχου, είτε στην τελετουργική θανάτωσή του. Τον διαδέχθηκε ο μικρανηψιός του Βιρθίμιρης, που πλήρωσε τους Ούννους για να στραφούν και πολεμήσουν κατά των Αλανών, που είχαν εισβάλει στη χώρα των Γκρεουτούγκων, αλλά σκοτώθηκε σε μάχη.
Μετά το θάνατο του Βιρθίμιρη οι περισσότεροι Γκρεουτούγκοι υποτάχθηκαν στους Ούννους. Εκείνοι που αποφάσισαν ν΄ αντισταθούν προχώρησαν στον ποταμό Δνείστερο - που ήταν το σύνορο ανάμεσα στις χώρες των Γκρεουτούγκων και των Θερβιγγίων, των δυτικών Γότθων - υπό την ηγεσία του Αλάθεου και του Σάφρακος (ονομαστική: Σάφραξ), γιατί ο γιος του Βιρθίμιρη, Βιδέριχος, ήταν παιδί ακόμα. Ο Αθανάριχος, ηγέτης των Θερβιγγίων, συνάντησε τους πρόσφυγες κατά μήκος του Δνείστερου επικεφαλής των στρατευμάτων του. Όμως ένας στρατός των Ούννων παρέκαμψε τους Γότθους και τους επιτέθηκε από πίσω, αναγκάζοντας τον Αθανάριχο να υποχωρήσει στα Καρπάθια. Ο Αθανάριχος ήθελε να οχυρώσει τα σύνορα, αλλά οι επιδρομές των Ούννων στις χώρες δυτικά του Δνείστερου συνεχίζονταν. Οι περισσότεροι Θερβίγγιοι συνειδητοποίησαν ότι δεν μπορούσαν να αντισταθούν στους Ούννους και κατέφυγαν στον Κάτω Δούναβη για να βρουν άσυλο στη Ρωμαϊκή Αυτοκρατορία. Οι Γκρεουτούγκοι, υπό την ηγεσία του Αλάθεου και του Σάφρακος, βάδισαν επίσης προς τον ποταμό. Τα περισσότερα ρωμαϊκά στρατεύματα είχαν μεταφερθεί από τη Βαλκανική Χερσόνησο στην Αρμενία για να πολεμήσουν κατά της Αυτοκρατορίας των Σασσανιδών. Ο αυτοκράτορας Ουάλης επέτρεψε στους Θερβίγγιους να διασχίσουν τον Κάτω Δούναβη και να εγκατασταθούν στη Ρωμαϊκή Αυτοκρατορία το φθινόπωρο του 376 μ.Χ. Τους Θερβίγγιους ακολούθησαν οι Γκρεουτούγκοι, και επίσης οι Ταϊφάλοι (γερμανική ή σαρματική φυλή) "και άλλες φυλές που παλιότερα ζούσαν με τους Γότθους" στα βόρεια του Κάτω Δούναβη, σύμφωνα με το Ζώσιμο. Η έλλειψη όμως τροφίμων και η κακοδιοίκηση έκαναν τους Γότθους να επαναστατήσουν στις αρχές του 377 και ο πόλεμος που ακολούθησε μεταξύ αυτών και των Ρωμαίων κράτησε πάνω από πέντε χρόνια.
Η υποστήριξη προς τους Γότθους οπλαρχηγούς μειώθηκε καθώς Γότθοι πρόσφυγες κατευθύνονταν στη Θράκη στην ασφάλεια των ρωμαϊκών φρουρών.
Μετά από αυτές τις εισβολές οι Ούννοι άρχισαν να αναφέρονται ως Φοιδεράτοι και μισθοφόροι. Ήδη το 380 σε μια ομάδα Ούννων παραχωρήθηκε το καθεστώς των Φοιδεράτων και τους επετράπη να εγκατασταθούν στην Παννονία. Ούννους μισθοφόρους βλέπουμε επίσης σε αρκετές περιπτώσεις αγώνων για τη διαδοχή της Ανατολικής και της Δυτικής Ρωμαϊκής Αυτοκρατορίας στα τέλη του 4ου αιώνα. Είναι πάντως πιθανότερο αυτές να αποτελούσαν μεμονωμένες μισθοφορικές ομάδες, παρά ένα ουννικό βασίλειο.
Το 395 οι Ούννοι άρχισαν την πρώτη μεγάλης κλίμακας επίθεσή τους κατά της Ανατολικής Ρωμαϊκής Αυτοκρατορίας. Οι Ούννοι επιτέθηκαν στη Θράκη, κατέλαβαν την Αρμενία και λεηλάτησαν την Καππαδοκία. Εισέβαλαν σε τμήματα της Συρίας, απείλησαν την Αντιόχεια και κατέκλυσαν τη ρωμαϊκή επαρχία της Ευφρατησίας. Οι δυνάμεις του Αυτοκράτορα Θεοδόσιου ήταν ολοκληρωτικά δεσμευμένες στη Δύση, έτσι οι Ούννοι κινήθηκαν ανενόχλητοι μέχρι το τέλος του 398, οπότε ο ευνούχος Ευτρόπιος συγκέντρωσε μια δύναμη αποτελούμενη από Ρωμαίους και Γότθους και πέτυχε την αποκατάσταση της ειρήνης. Είναι όμως ασαφές αν οι δυνάμεις του Ευτρόπιου νίκησαν τους Ούννους ή αν αποχώρησαν μόνοι τους. Δεν υπάρχει καταγραφή αξιόλογης νίκης του Ευτρόπιου, ενώ υπάρχει μαρτυρία ότι οι δυνάμεις των Ούννων αποχωρούσαν ήδη από την περιοχή οταν συγκέντρωσε τις δυνάμεις του.
Eίτε τραπέντες σε φυγή από τον Ευτρόπιο είτε αποχωρώντας μόνοι τους, οι Ούννοι εγκατέλειψαν την Ανατολική Ρωμαϊκή Αυτοκρατορία το 398. Στη συνέχεια εισέβαλαν στην Αυτοκρατορία των Σασσανιδών. Η εισβολή τους ήταν αρχικά επιτυχής, πλησιάζοντας την πρωτεύουσα της αυτοκρατορίας Κτησιφώντα, αλλά υπέστησαν δεινή ήττα κατά την περσική αντεπίθεση και υποχώρησαν προς τον Καύκασο μέσω του Περάσματος Ντερμπέντ.
Κατά τη σύντομη διέλευσή τους από την Ανατολική Ρωμαϊκή Αυτοκρατορία φαίνεται ότι οι Ούννοι είχαν απειλήσει και φυλές δυτικότερα, όπως τεκμηριώνεται από την είσοδο στην Ιταλία του Γότθου βασιλιά Ραδάγασου το 405, και από το πέρασμα από τον ποταμό Ρήνο στη Γαλατία των Βανδάλων, των Σουηβών και των Αλανών. Οι Ούννοι τότε δεν εμφανίζονταν ως μια μοναδική δύναμη με ένα μοναδικό ηγέτη. Πολλοί Ούννοι χρησιμοποιούνταν ως μισθοφόροι τόσο από την Ανατολική και Δυτική Ρωμαϊκή Αυτοκρατορία όσο και από τους Γότθους. Ο Ουλντίν, ο πρώτος με το όνομά του γνωστός Ούννος, ηγείτο μιας ομάδας Ούννων και Αλανών, που πολεμούσαν κατά του Ραδάγασου, υπερασπιζόμενοι την Ιταλία. Ο Ουλντίν ήταν επίσης γνωστός για τη νίκη του κατά των Γότθων επαναστατών που δημιουργούσαν προβλήματα στην Ανατολική Ρωμαϊκή Αυτοκρατορία γύρω από το Δούναβη, και τον αποκεφαλισμό του Γότθου ηγέτη Γάινα γύρω στα 400-401. Το κεφάλι του Γάινα παραδόθηκε στους Βυζαντινούς για να εκτεθεί στην Κωνσταντινούπολη στο πλαίσιο ανταλλαγής δώρων.
Οι Βυζαντινοί άρχισαν πάλι να αισθάνονται την πίεση των Ούννων του Ουλντίν το 408. Ο Ουλντίν διέσχισε το Δούναβη και κατέλαβε στη Μοισία ένα φρούριο ονόματι "Κάστρα Μάρτις", που προδόθηκε εκ των έσω, και στη συνέχεια προχώρησε σε λεηλασία της Θράκης. Οι Βυζαντινοί προσπάθησαν να εξαγοράσουν τον Ουλντίν, αλλά το ποσό ήταν τόσο μεγάλο ώστε αντί για τον ίδιο εξαγόρασαν τους υφισταμένους του, με αποτέλεσμα πολλές λιποταξίες από την ομάδα των Ούννων που ηγείτο.
Ο διάδοχος του Αλάριχου, Ατάουλφος, φαίνεται ότι είχε Ούννους μισθοφόρους στην υπηρεσία του νότια των Ιουλιανών Άλπεων το 409, που τους απέκρουσε άλλη μικρή ομάδα Ούννων, μισθωμένη από τον υπουργό του Ονώριου, Ολύμπιο. Αργότερα το 409 οι Ρωμαίοι τοποθέτησαν δέκα χιλιάδες Ούννους στην Ιταλία και στη Δαλματία για ν΄ αντιμετωπίσουν τον Αλάριχο, που στη συνέχεια εγκατέλειψε τα σχέδιά του να βαδίσει κατά της Ρώμης.
Υπό τον Αττίλα και τον Μπλέντα
Οι Ούννοι παραβίασαν τη συνθήκη το 440, όταν οι Αττίλας και Μπλέντα επιτέθηκαν στην "Κάστρα Κωνστάντια", Ρωμαϊκό φρούριο και εμπορικό σταθμό στις όχθες του Δούναβη. Οι Βυζαντινοί διέκοψαν την πληρωμή του συμφωνημένου φόρου και παραβίασαν και άλλους όρους της Συνθήκης της Μάργου, έτσι οι Ούννοι βασιλιάδες έστρεψαν πάλι τη προσοχή τους προς την Ανατολή. Αναφορές ότι ο Επίσκοπος της Μάργου είχε περάσει σε εδάφη των Ούννων και βεβήλωσε βασιλικούς τάφους, τους εξαγρίωσε ακόμη περισσότερο. Ξέσπασε πόλεμος μεταξύ των δύο αυτοκρατοριών και οι Ούννοι εξουδετέρωσαν έναν αδύναμο βυζαντινό στρατό και ισοπέδωσαν τη Μάργο (σημερινό Ποζάρεβατς), τη Σιγγιδώνα (Βελιγράδι) και το Βιμινάκιο. Αν και υπογράφτηκε ανακωχή το 441, δύο χρόνια αργότερα η Κωνσταντινούπολη δεν μπόρεσε να καταβάλει το φόρο και ο πόλεμος επαναλήφθηκε. Στην εκστρατεία που ακολούθησε οι στρατιές των Ούννων έφθασαν ανησυχητικά κοντά στην Κωνσταντινούπολη, λεηλατώντας στο δρόμο τους τη Σερδική, την Αρκαδιούπολη και τη Φιλιππούπολη. Αφού υπέστη συντριπτική ήττα στη Μάχη της Χερσονήσου, ο Βυζαντινός αυτοκράτορας Θεοδόσιος Β´ ενέδωσε στις απαιτήσεις των Ούννων και το φθινόπωρο του 443 υπέγραψε με τους δύο Ούννους βασιλιάδες τη Συνθήκη του Ανατόλιου. Οι Ούννοι επέστρεψαν στη χώρα τους με ένα τεράστιο καραβάνι γεμάτο λάφυρα.
Ενιαία Αυτοκρατορία υπό τον Αττίλα
Ο Μπλέντα πέθανε το 445, με μερικούς ιστορικούς να πιθανολογούν ότι ο θάνατός του έγινε από τα χέρια του Αττίλα. Με απελθόντα τον αδελφό του ο Αττίλας ήταν σε θέση να επιβάλλει τον αδιαμφισβήτητο έλεγχό του πάνω στους υπηκόους του. Το 447 έστρεψε τους Ούννους για μια ακόμη φορά κατά της Βυζαντινής Αυτοκρατορίας. Η εισβολή του στα Βαλκάνια και στη Θράκη ήταν καταστροφική. Η Βυζαντινή Αυτοκρατορία ταλανιζόταν ήδη από εσωτερικά προβλήματα, όπως πείνα και επιδημίες, καθώς και ταραχές και μια σειρά σεισμών στην ίδια την Κωνσταντινούπολη. Μια ανοικοδόμηση των τειχών της την τελευταία στιγμή κράτησε άθικτη την Κωνσταντινούπολη. Μια νίκη επί του Βυζαντινού στρατού κατέστησε τους Ούννους ουσιαστικά αδιαφιλονίκητους στα Βυζαντινά εδάφη και επέδραμαν νότια μέχρι τις Θερμοπύλες. Μόνο μια επιδημία τους ανάγκασε να υποχωρήσουν και ο πόλεμος τελείωσε το 449 με μια συμφωνία, με την οποία οι Βυζαντινοί συμφώνησαν να πληρώνουν στον Αττίλα ετήσιο φόρο 2100 λίβρες χρυσού. Η μοναδική μας από πρώτο χέρι περιγραφή για τους Ούννους και τον ίδιο τον Αττίλα είναι από τον Πρίσκο, αξιωματούχο στη διπλωματική αποστολή για την ειρήνη με τον Αττίλα.
Σε όλες τις επιδρομές τους στην Ανατολική Ρωμαϊκή Αυτοκρατορία οι Ούννοι είχαν διατηρήσει καλές σχέσεις με τη Δυτική Αυτοκρατορία, και ιδιαίτερα με το Φλάβιο Αέτιο, πανίσχυρο Ρωμαίο στρατηγό (αναφερόμενο ενίοτε ακόμη και ως de facto ηγέτη της Δυτικής Αυτοκρατορίας), που στη νεότητά του για ένα διάστημα είχε υπάρξει όμηρος των Ούννων. Ομως όλα αυτά άλλαξαν το 450, όταν η Ονωρία, αδελφή του Δυτικού Ρωμαίου Αυτοκράτορα Ουαλεντινιανού Γ΄, έστειλε στον Αττίλα ένα δαχτυλίδι και ζητούσε τη βοήθειά του για να αποτρέψει τον αρραβώνα της με ένα γερουσιαστή. Ο Αττίλας τη ζήτησε για νύφη με προίκα τη μισή Δυτική Ρωμαϊκή Αυτοκρατορία. Επί πλέον ανέκυψε μια διχογνωμία μεταξύ του Αττίλα και του Αέτιου για το νόμιμο διάδοχο του βασιλιά των Σαλίων Φράγκων. Τελικά η δυνατότητα του Αττίλα να μοιράζει θησαυρούς στους ευνοούμενους οπαδούς του ήταν σημαντικό στήριγμα για την εξουσία του και οι επανειλημμένοι εκβιασμοί του της Βυζαντινής Αυτοκρατορίας της είχαν αφήσει λίγα για λεηλασία.
Το 451 οι δυνάμεις του Αττίλα εισέβαλαν στη Γαλατία, συσσωρεύοντας στο δρόμο τους σώματα Φράγκων, Γότθων και φυλών Βουργουνδών. Στη Γαλατία οι Ούννοι επιτέθηκαν πρώτα στο Μετς και κατόπιν οι στρατιές τους προχώρησαν προς τα δυτικά και αφού πέρασαν το Παρίσι και το Τρουά πολιόρκησαν την Ορλεάνη.
Στον Αέτιο δόθηκε από τον Αυτοκράτορα Ουαλεντινιανό Γ΄ η εντολή να ανακουφίσει την Ορλεάνη. Ενισχυμένος από Φραγκικά και Βισηγοτθικά στρατεύματα (υπό το Βασιλιά Θεοδώριχο), ο Ρωμαϊκός στρατός του Αέτιου αντιμετώπισε τους Ούννους στη Μάχη των Καταλαυνικών Πεδίων. Αν και τακτική ήττα για τον Αττίλα, που απέκρουσε την εισβολή του στη Γαλατία και τον υποχρέωσε σε υποχώρηση σε μη Ρωμαϊκά εδάφη, η μακροϊστορική σημασία της νίκης των Ρωμαίων και των συμμάχων τους είναι αμφισβητούμενη.
Τον επόμενο χρόνο ο Αττίλας ανανέωσε τις αξιώσεις του για την Ονωρία και εδάφη της Δυτικής Ρωμαϊκής Αυτοκρατορίας. Οδηγώντας τις ορδές του από τις Άλπεις στη Βόρεια Ιταλία, λεηλάτησε και ισοπέδωσε τις πόλεις Ακυληία, Βικεντία, Βερόνα, Μπρίξια, Μπέργκομουμ και Μιλάνο. Ελπίζοντας να αποτρέψει τη λεηλασία της Ρώμης, ο Αυτοκράτορας Ουαλεντινιανός Γ΄ έστειλε τρεις απεσταλμένους, τους ανώτερους πολιτικούς αξιωματούχους Γεννάδιο Αβιένο και Τριγκέτιο, καθώς και τον Πάπα Λέοντα Α΄, που συνάντησαν τον Αττίλα στο Μίγχιο, ποταμό κοντά στη Μάντοβα και του απέσπασαν την υπόσχεση ότι θα αποχωρούσε από την Ιταλία και θα διαπραγματευόταν ειρήνη με τον αυτοκράτορα. Ο Πρόσπερος της Ακουιτανίας (μαθητής του Αγίου Αυγουστίνου περιγράφει την ιστορική συνάντηση, δίνοντας όλα τα εύσημα της επιτυχούς διαπραγμάτευσης στο Λέοντα. Ο Πρίσκος αναφέρει ότι ο δεισιδαιμονικός φόβος της μοίρας του Αλάριχου - που πέθανε λίγο μετά τη λεηλασία της Ρώμης το 410 - τον σταμάτησε. Αλλά, και πιο πρακτικά, η Ιταλία υπέφερε από φοβερό λιμό το 451 και η σοδειά ήταν ελάχιστα καλύτερη το 452, ενώ η εισβολή του Αττίλα στις πεδιάδες της Βόρειας Ιταλίας προαφανώς δεν τη βελτίωσε. Για να προχωρήσει στη Ρώμη χρειαζόταν εφόδια που δεν ήταν διαθέσιμα στην Ιταλία και η κατάληψη της πόλης δεν θα βελτίωνε την κατάσταση του εφοδιασμού του Αττίλα. Αφ' ετέρου μια δύναμη Βυζαντινών είχε περάσει το Δούναβη και νίκησε τους Ούννους, που είχε αφήσει πίσω ο Αττίλας να φυλάνε τα πάτρια εδάφη τους. Έτσι ο Αττίλας αντιμετώπιζε σοβαρές ανθρώπινες και φυσικές πιέσεις να αποσυρθεί από την Ιταλία, πριν κινηθεί νότια του Πάδου. Ο Αττίλας αποχώρησε χωρίς την Ονωρία και την προίκα της.
Ο νέος Βυζαντινός Αυτοκράτορας Μαρκιανός διέκοψε τότε τις πληρωμές των φόρων. Από την Πεδιάδα της Παννονίας ο Αττίλας κινήθηκε για να επιτεθεί στην Κωνσταντινούπολη. Το 453 όμως παντρεύτηκε την Οστρογότθη πριγκίπισσα Ίλντικο και πέθανε από αιμορραγία τη νύχτα του γάμου του.
Νομαδική κτηνοτροφία
Οι Ούννοι έχουν παραδοσιακά περιγραφεί ως νομάδες κτηνοτρόφοι, που ζούσαν από την κτηνοτροφία και μετακινούντο από βοσκότοπο σε βοσκότοπο για να βοσκήσουν τα ζώα τους. Ο Χιουν Γιν Κιμ ωστόσο θεωρεί παραπλανητικό τον όρο "νομάδας":
Ο όρος «νομάδας», αν υποδηλώνει μια περιπλανώμενη ομάδα ανθρώπων χωρίς σαφή αίσθηση εδάφους, δεν μπορεί να εφαρμοστεί γενικά στους Ούννους. Όλοι οι λεγόμενοι «νομάδες» της ιστορίας της ευρασιατικής στέπας ήταν λαοί των οποίων η επικράτεια/εδάφη ήταν συνήθως σαφώς καθορισμένα και που ως κτηνοτρόφοι κυκλοφορούσαν αναζητώντας βοσκοτόπια, αλλά εντός ενός σταθερού εδαφικού χώρου.
Ο Μένχεν-Χέλφεν σημειώνει ότι οι ποιμενικοί νομάδες (ή «ημινομάδες») συνήθως εναλλάσσονταν μεταξύ θερινών βοσκοτόπων και τόπων διαχείμασης: ενώ τα βοσκοτόπια μπορεί να ποίκιλαν, οι τόποι διαχείμασης παρέμεναν πάντα οι ίδιοι. Αυτό στην πραγματικότητα γράφει ο Ιορδάνης για την Ουννική φυλή των Αλτσιαγίρων: βοσκούσαν κοντά στη Χερσώνα της Κριμαίας και μετά ξεχειμώνιαζαν βορειότερα, με τον Μένχεν-Χέλφεν να θεωρούν το Σύβας ως πιθανή τοποθεσία. Οι αρχαίες πηγές αναφέρουν ότι τα κοπάδια των Ούννων αποτελούντο από διάφορα ζώα, όπως βοοειδή, άλογα και κατσίκες. Τα πρόβατα, αν και δεν αναφέρονται στις αρχαίες πηγές, «είναι πιο ουσιαστικά για τον νομάδα της στέπας ακόμη και από τα άλογα» και πρέπει να αποτελούσαν μεγάλο μέρος των κοπαδιών τους. Επιπλέον ο Μένχεν-Χέλφεν υποστηρίζει ότι οι Ούννοι μπορεί να διατηρούσαν μικρά κοπάδια βακτριανών καμηλών στο τμήμα της επικράτειάς τους στη σημερινή Ρουμανία και την Ουκρανία, κάτι που προκύπτει και για τους Σαρμάτες.
Ο Αμμιανός Μαρκελλίνος αναφέρει ότι το πλείστον της διατροφής των Ούννων προερχόταν από το κρέας αυτών των ζώων, με τον Μένχεν-Χέλφεν να υποστηρίζει, με βάση όσα είναι γνωστά για άλλους νομάδες της στέπας, ότι πιθανότατα έτρωγαν κυρίως πρόβειο κρέας, μαζί με πρόβειο τυρί και γάλα. Επίσης «σίγουρα» έτρωγαν κρέας αλόγου, έπιναν γάλα φοράδας και πιθανότατα έφτιαχναν τυρί και κιμίς Σε περιόδους πείνας μπορεί να έβραζαν το αίμα των αλόγων τους για φαγητό.
Οι αρχαίες πηγές αρνούνται ομόφωνα ότι οι Ούννοι ασκούσαν οποιοδήποτε είδος γεωργίας. Ο Tόμπσον, λαμβάνοντας υπόψη αυτές τις περιγραφές, υποστηρίζει ότι «[χωρίς] τη βοήθεια του εγκατεστημένου αγροτικού πληθυσμού στις άκρες της στέπας δεν θα μπορούσαν να επιβιώσουν». Υποστηρίζει ότι οι Ούννοι αναγκάστηκαν να συμπληρώνουν τη διατροφή τους με το κυνήγι και την καρποσυλλογή. Ο Μένχεν-Χέλφεν ωστόσο σημειώνει ότι τα αρχαιολογικά ευρήματα δείχνουν ότι διάφοροι πληθυσμοί νομάδων της στέπας καλλιεργούσαν σιτηρά. Συγκεκριμένα εντοπίζει ένα γεωργικό εύρημα στο Κούνια Ουάζ της Χορασμίας στον Ποταμό Ομπ σε ένα λαό που εφάρμοζε την τεχνητή κρανιακή παραμόρφωση ως απόδειξη της γεωργίας των Ούννων. Ο Kιμ υποστηρίζει παρομοίως ότι όλες οι αυτοκρατορίες των στεπών είχαν πληθυσμούς τόσο νομάδων κτηνοτρόφων όσο και μόνιμα εγκατεστημένων, ταξινομώντας τους Ούννους ως «αγρο-κτηνοτρόφους».
Αλογα και μεταφορές
Ως νομαδικός λαός οι Ούννοι περνούσαν πολύ χρόνο ιππεύοντας άλογα: ο Αμμιανός υποστηρίζει ότι οι Ούννοι «είναι σχεδόν κολλημένοι στα άλογά τους» , ο Ζώσιμος ότι «ζουν και κοιμούνται πάνω στα άλογά τους» και ο Σιδώνιος ότι «ένα βρέφος έμαθε να στέκεται χωρίς τη βοήθεια της μητέρας του όταν ένα άλογο το πήρε στην πλάτη του». Φαίνεται ότι πέρασαν τόσο πολύ χρόνο στην ιππασία που περπατούσαν αδέξια, κάτι που έχει παρατηρηθεί και σε άλλες νομαδικές φυλές. Οι ρωμαϊκές πηγές χαρακτηρίζουν τα άλογα των Ούννων άσχημα. Δεν είναι δυνατό να προσδιοριστεί η ακριβής φυλή αλόγων που χρησιμοποιούσαν οι Ούννοι, παρά τις σχετικά καλές ρωμαϊκές περιγραφές. Ο Σίνορ πιστεύει ότι πιθανότατα ήταν μια φυλή μογγολικού πόνυ. Ωστόσο δεν υπάρχουν λείψανα αλόγων στις ταυτοποιημένες ταφές των Ούννων. Βασισμένος σε ανθρωπολογικές περιγραφές και αρχαιολογικά ευρήματα άλλων νομαδικών αλόγων ο Μένχεν-Χέλφεν πιστεύει ότι ίππευαν ως επί το πλείστον ευνουχισμένα άλογα.
Εκτός από τα άλογα οι αρχαίες πηγές αναφέρουν ότι οι Ούννοι χρησιμοποιούσαν κάρα για τις μεταφορές, που ο Μένχεν-Χέλφεν πιστεύει ότι χρησιμοποιούντο κυρίως για τη μεταφορά των σκηνών, των λαφύρων τους και των ηλικιωμένων, των γυναικών και των παιδιών.
Οικονομικές σχέσεις με τους Ρωμαίους
Οι Ούννοι έλαβαν μεγάλη ποσότητα χρυσού από τους Ρωμαίους, είτε με αντάλλαγμα να πολεμήσουν γι' αυτούς ως μισθοφόροι είτε ως φόρο. Οι επιδρομές και οι λεηλασίες απέφεραν επίσης στους Ούννους χρυσό και άλλα πολύτιμα αντικείμενα. Ο Ντένις Σίνορ υποστήριξε ότι την εποχή του Αττίλα η οικονομία των Ούννων εξαρτιόταν σχεδόν εξ ολοκλήρου από λεηλασίες και φόρους από τις ρωμαϊκές επαρχίες. Οι άμαχοι και οι στρατιώτες που αιχμαλωτίζονταν από τους Ούννους μπορούσαν επίσης να επιστραφούν με λύτρα ή να πουληθούν σε Ρωμαίους δουλέμπορους ως σκλάβοι. Οι ίδιοι οι Ούννοι, υποστήριξε ο Μένχεν-Χέλφεν, δεν έκαναν μεγάλη χρήση σκλάβων λόγω του νομαδικού ποιμενικού τρόπου ζωής τους. Πιο πρόσφατη μελέτη ωστόσο έχει δείξει ότι οι ποιμενικοί νομάδες είναι στην πραγματικότητα πιθανότερο να χρησιμοποιούσαν την εργασία σκλάβων από ότι οι κοινωνίες μόνιμης εγκατάστασης: οι σκλάβοι χρησιμοποιούντο για τη διαχείριση των κοπαδιών των Ούννων με βοοειδή, πρόβατα και κατσίκες. Ο Πρίσκος βεβαιώνει ότι οι σκλάβοι χρησιμοποιούντο ως οικιακοί υπηρέτες, αλλά και ότι οι μορφωμένοι σκλάβοι χρησιμοποιούντο από τους Ούννους σε διοικητικές θέσεις ή ακόμη και ως αρχιτέκτονες, μερικοί ακόμη και ως πολεμιστές.
Οι Ούννοι συναλλάσσονταν επίσης με τους Ρωμαίους. Ο E. A. Tόμπσον υποστήριξε ότι αυτό το εμπόριο ήταν πολύ μεγάλης κλίμακας, με τους Ούννους να εμπορεύονται άλογα, γούνες, κρέας και σκλάβους έναντι ρωμαϊκών όπλων, λινών και σιτηρών και διάφορων άλλων ειδών πολυτελείας. Ενώ ο Μένχεν-Χέλφεν παραδέχεται ότι οι Ούννοι αντάλλασσαν τα άλογά τους με κάτι που θεωρούσε ότι ήταν "μια πολύ σημαντική πηγή εισοδήματος σε χρυσό", κατά τα άλλα είναι δύσπιστος ως προς το επιχείρημα του Tόμπσον. Σημειώνει ότι οι Ρωμαίοι ρύθμιζαν αυστηρά το εμπόριο με τους βαρβάρους και ότι, σύμφωνα με τον Πρίσκο, το εμπόριο γινόταν μόνο μια φορά το χρόνο. Ενώ σημειώνει ότι πιθανότατα γινόταν και λαθρεμπόριο, υποστηρίζει ότι «ο όγκος τόσο του νόμιμου όσο και του παράνομου εμπορίου ήταν προφανώς μέτριος». Σημειώνει ωστόσο ότι το κρασί και το μετάξι φαίνεται ότι εισάγονταν στην Αυτοκρατορία των Ούννων σε μεγάλες ποσότητες, όπου επίσης τα ρωμαϊκά χρυσά νομίσματα φαίνεται να κυκλοφορούσαν ως νόμισμα.
Σχέσεις με το Δρόμο του Μεταξιού
Ο Κρίστοφερ Ατγουντ έχει υποστηρίξει ότι ο σκοπός της αρχικής εισβολής των Ούννων στην Ευρώπη μπορεί να ήταν η δημιουργία μιας διεξόδου στη Μαύρη Θάλασσα για τους υπό την κυριαρχία τους Σογδιανούς εμπόρους, που συμμετείχαν στο εμπόριο κατά μήκος του Δρόμου του Μεταξιού προς την Κίνα. Ο Ατγουντ σημειώνει ότι ο Ιορδάνης περιγράφει πώς η πόλη της Χερσώνας της Κριμαίας, «όπου οι φιλάργυροι έμποροι φέρνουν τα αγαθά της Ασίας», ήταν υπό τον έλεγχο των Ακάτζιρων Ούννων τον έκτο αιώνα.
Κυβέρνηση
Ο Ιορδάνης ο Αλανός αναφέρει ότι των Ούννων ηγείτο την εποχή αυτή ο Βάλαμερ ενώ οι σύγχρονοι ιστορικοί αμφισβητούν την ύπαρξή του, διαβλέποντας αντίθετα μια εφεύρεση των Γότθων για να εξηγήσουν ποιος τους νίκησε. Ο Ντένις Σίνορ υποστηρίζει ότι αν ο Βάλαμερ υπήρξε ίσως να ήταν αρχηγός μικρής ομάδας Ούννων, αφού ο Βιρθιμήρης χρησιμοποιούσε Ούννους μισθοφόρους εναντίον του, πράγμα που δείχνει έλλειψη ενότητας μεταξύ των Ούννων. Ο Σίνορ επικαλείται επίσης τη δήλωση του Αμμιανού ότι οι Ούννοι "δεν υπόκεινται σε κανένα βασιλικό περιορισμό", δημιουργώντας περαιτέρω αμφιβολίες σχετικά με το καθεστώς του Βάλαμερ ως βασιλιά.
Η κυβερνητική δομή των Ούννων έχει συζητηθεί εδώ και καιρό. Ο Πήτερ Χήθερ υποστηρίζει ότι οι Ούννοι ήταν μια ανοργάνωτη συνομοσπονδία, στην οποία οι ηγέτες ενεργούσαν εντελώς ανεξάρτητα και ότι τελικά καθιέρωσε μια ιεραρχική δομή, όπως και οι γερμανικές κοινωνίες. Ο Ντένις Σίνορ σημειώνει παρομοίως ότι, με εξαίρεση τον ιστορικά αβέβαιο Μπάλαμπερ, δεν κατονομάζονται ηγέτες Ούννων στις πηγές μέχρι τον Ουλντίν, υποδεικνύοντας τη σχετική ασημαντότητά τους. Ο Tόμπσον υποστηρίζει ότι η μόνιμη βασιλεία αναπτύχθηκε μόνο με την εισβολή των Ούννων στην Ευρώπη και τους σχεδόν συνεχείς πολέμους που ακολούθησαν. Σχετικά με την οργάνωση της κυριαρχίας των Ούννων υπό τον Αττίλα ο Πήτερ Γκόλντεν σχολιάζει «δύσκολα μπορεί να ονομαστεί κράτος, πολύ περισσότερο αυτοκρατορία». Ο Γκόλντεν μιλάει αντί αυτού για «Ουννική συνομοσπονδία». Ο Κιμ, ωστόσο, υποστηρίζει ότι οι Ούννοι ήταν πολύ πιο οργανωμένοι και συγκεντρωτικοί, με κάποια βάση στην οργάνωση του κράτους των Σιονγκ-νου. Ο Βάλτερ Πολ σημειώνει τις αντιστοιχίες της κυβέρνησης των Ούννων με αυτές άλλων αυτοκρατοριών της στέπας, αλλά ωστόσο υποστηρίζει ότι οι Ούννοι δεν φαίνεται να ήταν μια ενοποιημένη ομάδα όταν έφτασαν στην Ευρώπη.
Ο Αμμιανός έγραψε ότι οι Ούννοι της εποχής του δεν είχαν βασιλιάδες, αλλά ότι κάθε ομάδα Ούννων είχε αντίθετα μια ομάδα ηγετών (πρωτευόντων) για τις περιόδους πολέμου. Ο Ε.Α. Tόμπσον υποστηρίζει ότι, ακόμη και στον πόλεμο, οι ηγέτες είχαν μικρή πραγματική δύναμη. Υποστηρίζει περαιτέρω ότι πιθανότατα δεν αποκτούσαν τη θέση τους καθαρά κληρονομικά. Η Χήθερ ωστόσο υποστηρίζει ότι ο Αμμιανός εννοούσε απλώς ότι οι Ούννοι δεν είχαν ούτε έναν κυβερνήτη και σημειώνει ότι ο Ολυμπιόδωρος αναφέρει ότι οι Ούννοι έχουν πολλούς βασιλιάδες, με έναν να είναι ο «πρώτος των βασιλέων». Ο Αμμιανός αναφέρει επίσης ότι οι Ούννοι έπαιρναν τις αποφάσεις τους σε ένα γενικό συμβούλιο (omnes in commune) όντας έφιπποι. Δεν κάνει καμία αναφορά στην οργάνωση των Ούννων σε φυλές, αλλά ο Πρίσκος και άλλοι συγγραφείς το κάνουν, αναφέροντας μερικούς από αυτούς.